વિવાદિત નિવેદનો માટે ચર્ચિત મહિલા લેખક શોભા ડે ફરી એકવાર ટવિટ કરીને વિવાદો સાથે જોડાઈ ગયી છે . થોડા દિવસ પહેલા જ રિયો ઓલિમ્પિકમાં ભારતીય ખેલાડીઓ માટે આપત્તીજનક ટવિટ કર્યા બાદ હવે તેને ક્રિકેટના ભગવાન એવા સચિન તેંડુલકર પર નિશાનો લગાવ્યો છે . શોભા ડે એ 28 ઓગસ્ટે સચિન તેંડુલકરને સવાલ કરતા ટવિટ કર્યું હતું . ખરેખરમાં સચિન તેંડુલકરે રિયો ઓલિમ્પિકમાં સિલ્વર મેડલ વિજેતા પીવી સિન્ધુ , કાંસ્ય પદક વિજેતા સાક્ષી મલિક , જિમ્નાસ્ટિક દીપા કરમાકર અને બેડમિંટન કોચ ગોપીચંદને BMW કાર ગિફ્ટમાં આપી હતી . શોભા ડે એ ટવિટ કરીને લખ્યું છે કે આ એક નાનો પરંતુ કષ્ટદાયક સવાલ છે કે સચિન તેંડુલકરે ખેલાડીઓને આપેલી ગાડીઓના પૈસા જાતે ચૂકવ્યા ? શોભા ડે આટલાથી ના રોકાઈ તેને પોતાની બીજી ટવિટમાં લખ્યું કે ગ્રેટ એડ ફોર બીએમડબ્લ્યૂ . આ મોંઘી ગાડીઓ ચલાવવા માટે કોણ પૈસા આપશે ? ક્યાંક એવું ના થાય કે ભારતીય ખેલાડીઓ માટે આ ગાડી સફેદ હાથી બનીને રહી જાય .